Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Terézia Ruá, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky  

2.  Zahraničná pracovná cesta:
Belgické kráľovstvo, 2.12.2019 (00:01) - 6.12.2019 (23:59); 9.12.2019 (00:01) – 13.12.2019 (23:59); 16.12. 2019 (00:01) – 20.12.2019 (23:59);Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci december 2019 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2019. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
V mesiaci december som sa najmä na začiatku mesiaca venovala najmä organizácií podujatia Science Evening ktoré sa uskutočnilo dňa 9.12.2019. Podujatie som organizovala v spolupráci s Kanceláriou Bratislavského samosprávneho kraja v Bruseli. Hlavným rečníkom bol Ing. Mikuláš Černota, PhD. ktorý pôsobí ako odborný pracovník a vysokoškolský pedagóg na Ekonomickej Univerzite v Bratislave. Na podujatí sa zúčastnilo približne 45 hostí a to najmä zástupcovia, Európskych inštitúcií, IGLO kancelárií, atašé pre klímu a životné prostredie a zástupcovia medzinárodných organizácií so zastúpením v Bruseli. Cieľom vedecko-popularizačného podujatia bolo predstaviť špičkového slovenského vedca  a jeho výskum populárnou a ľahko zrozumiteľnou formou pre široké medzinárodné publikum. Témou decembrovej prednášky boli klimatické zmeny a vzťahy medzi človekom a prírodou v čase globálnych zmien. V prvej polovici mesiaca sme tiež organizovali odbornú prednášku „Slovak Diamonds saving the Planets“, ktorú sme organizovali v spolupráci so slovenským vedcom Ing. Miroslavom Behúlom, PhD, ktorý so svojim vedeckým tímom vyrába diamanty a následne ich zapracujávavjú do senzorov, ktoré sú schopné nie len detekovať ťažké kovy, či napríklad pozostaky liečív vo vode, ale tiež vodu aj efektívne čistiť. Na prednáške sa zúčastnil zástupca slovinského regiónu Vodice, ktorý hľadajp riešenia na prečistenie vody v ich regióne.  
Okrem som úzko sledovala stav negociácií programu Horizon Europa a to najmä v oblasti Európskych partnerstiev. V rámci tejto agendy som sa tiež zúčastnila ďalšieho workshopu, tentokrát v oblasti zdravia, ktoré bolo organizované Euróspkou komisiou v spolupráci s IGLO pracovnou skupinou pre zdravie. Zúčastňovala som sa tiež podujatí, ktoré sa venovali príprave nového programu a pripravovala som informácie a správy aj v tejto oblasti na informačné kanály SLORD za účelom informovania slovenskej vedeckej a inovačnej komunity. V mesiaci december sme mali tiež pravidelné stretnutie V4 s našimi zahraničnými partnermi (CZELO, POlSCA a NRDIO), ktorej hlavnou témou bolo zhodnotenie V4 Tréningu a príprava stretnutia predsedov akadémií vied krajín V4 v Bruseli, ktoré je naplánované na prvú polovicu roku 2020. 
Sledovala som moje témy v rámci Horizontu 2020. Zúčastnila som sa zasadnutí Strategického programového výboru pre H2020, na ktorom boli predstavené doplnené výzvy v oblasti klímy a žávotného prostredia súvisiace s novo prijatým Ekologickým dohovorom (Green deal). 
Okrem iného som konzultovala možnosti zapojenia sa do H2020 pre slovenské subjekty, vyhľadávala možnosti zapojenia i medzinárodných partnerstiev. Stretla som sa taktiež so zástupcami Európskej komisie, zahraničných univerzít či vedeckých inštitúcií za účelom zvýšenia povedomia o slovenskej vede, výskume a inováciách. 
Podrobný záznam zo všetkých stretnutí a podujatí je uvedený v časti 3, resp. 4 tejto správy. Podrobnejší záznam o mojich ďalších aktivitách a témach, na ktorých som pracovala sú uvedené nižšie v tejto správe.  
Podpora zapájania sa do medzinárodných projektov a pri ich implementácii
V mesiaci december som úzko sledovala prebiehajúce negociácie programu Horizon Europe a zúčastnila som sa workshopov a stretutí priamo zameraných na formovanie nového programu. 
Ďalej som posielala informácie o medzinárodných konferenciách a podujatiach, ktoré by napomohli slovenským subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som posielala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. Viedla som tiež kontzultácie so záujemcami o účasť v H2020. 
Pravidelne som komunikovala s národnými delegátmi za moje oblasti za účelom výmeny informácií k implementácií H2020 a hlavne k novým informáciám k príprave Horizon Europe. Okrem iného som sa stretávala s kolegami z iných styčných kancelárií a zástupcami európskych inštitúcií (EK, EP, Rada EÚ) za účelom výmeny aktuálnych informácií týkajúcich sa Horizontu 2020 a príprave Horizon Europe.
Pracujem taktiež na analýze k schéma Marie Sklodowska Curie Akcií a význame študentských a výskumných mobilít, ktoré sú základom dobre fungujúcej a excelentnej vedy. Analýza mapujpca fungovanie akcií, ich prínos a tiež odporúčania, ako sa do schémy zapojiť by mala byť hotová konom tohto roku. 
Informovanie a školenia   
V mesiaci december som sa zúčastnila na niekoľkých informačných podujatiach, ktoré boli prospešné pre získanie dôležitých informácií k príprave HEU. Správy z podujatí boli následne spracované a vložené na webovú stránlu SLORD za účelom informácií. 
Taktiež som pravidelne pridávala informácie na webovú stránku SLORD a tiež informovala slovenské subjekty o možnosti zapojenia sa do H2020. Taktiež som poskytovala informácie týkajúce sa príprav programu Horizon Europe a jeho strategickému plánovaniu. Okrem iného som za mesiac december spracovala newsletter a prehľad najdôležitejších informácií a aktualít pre slovenskú vedeckú a inovačnú komunitu. 
Za mesiac december som mala rovnako niekoľko konzultácií, kde som záujemcom o program H2020 a HEU poskytla všetky dôležité informácie potrebné k zapojeniu sa do programu. 
Účasť na konferenciách, seminároch a programových výboroch
Prehľad všetkých podujatí, seminárov a stretnutí, ktoré som absolvovala za mesiac december je uvedený v časti 4 tejto správy.  
Prezentácia a popularizácia slovenského výskumu a inovácií
V rámci tejto časti som sa venovala, ako bolo vyššie spomenuté primárne dvom podujatiam- Science Evening a prednáške „Slovak diamonds saving the Planet“. Obe podujatia prispeli k prezentácii slovenského výskumu a slovenských vedcov, ktorí svojou prácou prispievajú k dôležitým poznatkom v oblasti klimatických zmien, ekolo´pgií, čisteniu vody či vzduchu. Podujatie Science Evening tiež slúži aj na popularizáciu vedy.  
Prevádzkovanie informačného portálu
Počas decembra som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac december pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci december som prekladala faktúry pre SLORD z francúzskeho do slovenského jazyka pre účely CVTI SR. Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:

Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Výbory, konferencie, podujatia

December 2019	
Dátum	Čas	Miesto	Účastník (SLORD)	Účastníci	Podujatie	
2.12.2019	11:30 – 18:00	ERCEA, Covent Garden	Terézia Ruá 	 	ERC Conference- Frontier research: creating pathways to sustainability	
3.12.2019	09:00 – 17:30	Hotel Metropole      	Terézia Ruá 		Stakeholder´s conference on the future of MSCA	
3.12.2019	17:30 – 22:00	Palais des Academies 	Terézia Ruá, Katarína Homolová  		A sustainable Future for Europe: the Contribution of Frontier Research 	
4.12.2019	09:00 – 13:30	Hotel Metropole     	Terézia Ruá   		Stakeholder´s conference on the future of MSCA 	
4.12.2019	19:00 – 21:30	Atlerier 29	Terézia Ruá  		Vernisáž k 30.výročiu nežnej revolúcie organizovanej BSK v Bruseli   	
9.12.2019	17:00 – 22:00	Kancelária BSK v Bruseli 	SLORD 		Science Evening s M. Černotom  	
10.12.2019	09:00 – 17:00	The EGG Brusel  	Terézia Ruá 		Shift2Rail’s 2020 Information Day: Call for proposals	
13.12.2019	11:00 - 14:00	Rue Belliard 60-62 	

Terézia Ruá 		From Blue Sky to Tangible Impact: How Basic Research and Disruptive Innovation Define the Future of Europe	
18.12.2019	10:00 – 17:00	Borschette, EK  	Terézia Ruá 		Zasadnutie Strategického programového výboru pre H2020 	

Stretnutia a rokovania

December  2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
4.12.2019	15:00 – 18:30	NRDIO	SLORD	CZELO, PolSCA, NRDIO	V4 meeting  	Na pravidelnom stretnutí, ktoré bolo tentokrát organizované NRDIO sme najmä zhodnotili V4 Tréning pre projektových manažérov a venovali sme sa príprave stretnutia predsedov akadémií vied krajín V4. 	
5.12.2019	14:00 – 16:00	SLORD	Terézia Ruá, Katarína Homolová	Ing. Miroslav Behúl, PhD - STU 	Odborná prednáška 	Miroslav Behúl prezentoval svoje vedecké aktivity v oblasti čistenia vody za pomoci senzoru, ktorý obsahuje diamanty vyrábané na Slovensku. Na podujatí sa tiež zúčastnil zástupca regiónu Vodice v Slovinsku, ktorý sa zaujíma o nové technológie v oblasti čistenia vôd vo svojom regióne.          	
9.12.2019	17:00 – 18:00	BSK v Bruseli   	Terézia Ruá	Ing. Mikuláš Černota, PhD – EUBA 	Výmena informácií   	Výmena informácií k príprave Horizon Europe.  	
11.12.2019	09:30 – 11:00	SLORD/CVTI SR 	Terézia Ruá, M. Bideau Repčíková	SK4ERA   	Aktivity SK4ERA   	Aktivity SK4ERA     	
11.12.2019	14:00 – 17:30	Neth-ER	Terézia Ruá 	IGLO Health workshop  	IGLO Health workshop 	Workshop určený pre členov IGLO skupiny pre zdravie a zástupcov hlavných agentúr z ČŠ. 	
16.12.2019	16:30 – 18:00 	Nordic House   	SLORD 	Christmas Potluck 	Neformálne networkingové stretnutie so zahraničnými kolegami	Neformálne networkingové stretnutie so zahraničnými kolegami	
19.12.2019	12:30 – 14:00	Place Luxembourg 	Terézia Ruá	Tomáš Kobela – SZ SR pri EÚ 	Výmena informácií  	Výmena informácií 	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
Podpora zapájania sa do medzinárodných projektov a pri ich implementácii
Je potrebné naďalej pokračovať v poskytovaní kvalitných konzultácií k príprave projektov v EÚ rámcovom programe pre výskum a inovácie. V roku 2020 bude hlavne upriamiť pozornosť na program Horizon Európa a poskytovať našej vedeckej a inovačnej komunite všetky dostupné informácie k HEU, aby sa na neho mohli s predstihom pripraviť. S týmto účelom by mali byť organizované v spolupráci s NCP a tiež EK informačné dni podujatia. 
Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé aj tieto informácie sú priebežne zverejňované na webe SLORD. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Je nevyhnutné sa v tomto období zamerať na výber tých správnych nominantov jednak pre tieňové výbory pre novovznikajúce klastre a jednak pre poradné orgány pre misie. Práve mesiac december bude kľúčový na tieto nominácie, keďže prvé tieňové výbory pre jednotlivé klastre by mali začať už od februára roku 2020. Je veľmi dôležité nastaviť od začiatku komunikáciu s národnými delegátmi nominovanými do týchto výborov a tiež NCPs. Taktiež je v tomto smere potrebné veľmi dobre a úzko spolupracovať s  MŠVVaŠ SR. 
Informovanie a školenia
Je užitočné informovať o novinkách a stave posledných negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v rámcových programoch. Dilema o tom, aký status bude mať Veľká Británia by sa mala čoskoro vyriešiť podľa výsledku volieb v UK, ktoré sa konali 12.12.2019. Medzičasom je však dôležité z našej strany tento vývoj sledovať a vedieť informovať slovenskú vedeckú a výskumnú komunitu o prípadných zmenách. 
Okrem vyššie spomenutého je dôležité naďalej informovať o možnostiach zapájania sa do Horizontu 2020 v jeho poslednom roku a všetkých jeho pridružených programov.  
Pre informovanie a školenia si už tiež pripravujeme plán aktivít na budúci rok 2020 a to nie len v Bruseli, ale tiež aj na SR. Budeme naďalej pokračovať v organizácií V4 Tréningu, networkingových podujatiach, odborných podujatiach a prednáškach, či Science Eveningoch. Rovnako je nevyhnutné úzko spolupracovať s  národnými kontaktnými bodmi v rámci projektu SK4ERA, aby sa zabránilo jednak duplicite informácií a tiež aby sa zaistil dobrý tok informácií aj v rámci Tour de ERA. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre HE, pripomienok pre EK a tiež informovania o HE.
Prezentácia a popularizácia slovenského výskumu a inovácií
Naďalej bude potrebné aktívne lobovať a presadzovať účasť Slovákov na konferenciách a hlavne v poradných orgánov EK pre HE. Taktiež je potrebné pokračovať v prezentovaní slovenských výsledkov v oblasti vedy a výskumu, a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Ruá 		
Dátum: 21.12.2019
								
Správu schválil:  prof. RNDr. Ján TURŇA, CSc., generálny riaditeľ